ועדת הכנסת, כנסת 20, פרוטוקול מספר 224, 2017-03-06 15:45

יואב קיש: אני פותח את הדיון.

יואב קיש: הנושא הראשון, בקשת הממשלה להקדמת הדיון בהצעת חוק התכנון והבניה (תיקון מס' 14), התשע"ז-2017, בקריאה ראשונה.

יואב קיש: נציגת האוצר, בבקשה.

<עידית בן בסט: - - - מתחילות לעצור הליכי תכנון או לחכות לראות מה קורה.

<עידית בן בסט: יש גם ערעור - - -

יואב קיש: אני מעלה להצבעה את בקשת הממשלה להקדמת הדיון בהצעת חוק התכנון והבניה.

יואב קיש: מי בעד?

יואב קיש: מי נגד?

יואב קיש: בעד בקשת הממשלה – רוב

יואב קיש: נמנעים – אין

יואב קיש: פה אחד.

יואב קיש: ההצעה התקבלה.

<ארבל אסטרחן: בקריאה ראשונה צריך קוורום.

יואב קיש: אז למה לא אמרתם לי?

יואב קיש: אז תביאו את החבר'ה.

יואב קיש: אם יהיה קוורום, טוב.

יואב קיש: אם לא, אז לא.

יואב קיש: ההצבעה הראשונה לא רלוונטית.

יואב קיש: היא צודקת מאה אחוז.

יואב קיש: לגבי הנושא של איילת נחמיאס ורבין, היא ביקשה שנעשה את הדיון הזה בנוכחותה, ולכן אני לא מעלה את זה לדיון.

יואב קיש: יואל הגיש רביזיה להקדמת הדיון בהצעת חוק מימון מפלגות.

יואב קיש: בבקשה, נמק את הרביזיה.

יואל חסון: אדוני, אמרתי את זה בכניסה, אבל מעולם לא הייתה הצעת חוק כל כך מיותרת, שבזבזה כל כך הרבה משאבים של הכנסת, בעיקר משאבי זמן של חברי הכנסת שמאוד מאוד נדרשים.

יואל חסון: אנחנו נמצאים עכשיו בשלהי המושב הזה.

יואל חסון: יש לנו כל כך הרבה דברים שעוד רוצים להביא, חלקם אגב יוזמות חשובות וטובות של הממשלה גם, שאנחנו דווקא היינו רוצים שיעברו.

יואל חסון: ולכן

אברהם נגוסה: על איזה סעיף?

יואב קיש: על חוק 15V, על הרביזיה שלו.

יואל חסון: כשאני ביקשתי את הרביזיה, לא ביקשתי אותה רק לצורך הרביזיה, אלא ביקשתי כדי לאפשר ליושב-ראש הוועדה לחשוב שוב האם הדרך שבה הוא מוביל את 15V, את החוק המדובר שכינויו 15V, זה באמת החוק שצריך עכשיו לקדם בוועדת הכנסת.

יואל חסון: אתה יודע שהיה לנו היום דיון שאתה השתתפת בו, ואני שמחתי שהשתתפת בו יחד עם החברה האזרחית לגבי - - -

יואב קיש: יואל, דקה לסיום.

יואב קיש: אתה מאריך מאוד.

יואב קיש: זה כבר מעל שלוש דקות.

יואב קיש: דקה לסיום.

יואל חסון: כמה אני כבר עושה רביזיות?

יואב קיש: יואל, דקה לסיום.

יואב קיש: כל שני וחמישי.

יואב קיש: בבקשה.

רחל עזריה: בחמישי אין כנסת.

רחל עזריה: שני ורביעי.

יואב קיש: דקה מעכשיו, בבקשה.

יואב קיש: השעון רץ.

יואל חסון: לא, אתה לא תעשה פה סלומינסקי עכשיו.

יואל חסון: זה ייגמר רע, לא כדאי לך.

יואב קיש: לא, אי-אפשר לעצור אותך פשוט.

יואב קיש: כבר ארבע דקות הוא מושך זמן.

יואב קיש: אנחנו לא ילדים, קדימה.

יואב קיש: דקה.

יואב קיש: קודם כל יש לך "לוק" נערי, זה בסדר.

יואב קיש: זה מהזמן שלך, ידידי יואל.

יואל חסון: לא, אתה לא תעשה לי דקה.

יואל חסון: אני רוצה לומר שאתה היית היום בדיון חשוב של החברה האזרחית בנושא דמוקרטיה, פיקוח, יוזמות דמוקרטיות, כל הדברים האלה, ובאמת ביוזמה הזאת ראינו שיש באמת סוגיות שוועדת הכנסת יכולה לדבר עליהן, יותר חשוב ויותר דחוף מאשר 15V.

יואל חסון: מתברר מדיון לדיון שזה חוק שלא ניתן באמת לאכוף אותו, זה חוק שלא מסדר את מה שאתה באמת רוצה לסדר, והגרוע ביותר בסיפור, שזה חוק שהמטרה שלו בסופו של דבר זה להכשיר תעמולה אסורה של "ישראל היום", תעמולה שכבר קיימת שנים, ובסוף ככה, מתחת לרדאר, גורמים לאנשים לחשוב שזה נגד 15V.

יואל חסון: אבל החוק הזה בעצם הוא בעד "ישראל היום", הוא כדי לאפשר את כלי התעמולה הזה, המושחת הזה, לאפשר לו להמשיך לסייע לנתניהו בתעמולה שלו.

יואל חסון: לא לליכוד.

יואל חסון: זה לא לטובת הליכוד, זה לטובת נתניהו.

יואל חסון: זה עיתון שהמוטיבציה על הקמתו - - -

רויטל סויד: לקיש לא יוצא מזה כלום?

יואל חסון: שום דבר.

יואב קיש: יואל, אני לא רוצה לקטוע אותך.

יואל חסון: אני מסיים.

יואל חסון: לכן אני אומר, החוק הזה, כדי שתהיה לו אפשרות שנוכל לדון עליו ברצינות, דורש דיון מחודש.

יואל חסון: לכן ביקשתי את הרביזיה.

יואל חסון: הוא דורש חשיבה נוספת, משמעותית, שיכולה לאפשר לחברי הוועדה דיון.

יואב קיש: תודה רבה.

יואב קיש: אני מעלה להצבעה.

יואל חסון: אני מבקש התייעצות סיעתית.

יואב קיש: בסדר, יש לך התייעצות סיעתית.

יואב קיש: בבקשה.

יואב קיש: יש לך חמש דקות.

יואב קיש: יש לנו זמן להאריך אחרי 16:00.

יואב קיש: אבל אני אומר לך כבר שאנחנו מתחילים הצבעה ב-16:03.

יואב קיש: אני לא מחכה לכם.

יואב קיש: חברים, אני פותח את הישיבה.

יואל חסון: יש לי הודעה של הסיעה.

יואב קיש: אין הודעה, אנחנו מצביעים.

יואב קיש: היינו לפני ההצבעה, ביקשת ללכת להתייעצות סיעתית, הסכמתי.

יואב קיש: עכשיו מצביעים.

יואל חסון: אבל יש לנו עמדה שאנחנו רוצים להציע לוועדה.

יואב קיש: לא מעניין אותי עכשיו.

יואב קיש: אנחנו מצביעים על הבקשה להקדמת הדיון בהצעת חוק מימון מפלגות.

יואב קיש: מי בעד הרביזיה של יואל?

יואב קיש: מי נגד?

יואב קיש: בעד הרביזיה – מיעוט

יואב קיש: נמנעים – אין

יואב קיש: הרביזיה נפלה.

יואב קיש: אנחנו מצביעים שוב על בקשת הממשלה להקדמת הדיון בהצעת חוק התכנון והבניה, שהיה פה ולא היה קוורום.

יואב קיש: אגיד לכם בקצרה, מדובר בהצעה שתפתור את הנושא של הבעיות עם הוועדות המקומיות, בהתאם לנושא של בקשה של בג"ץ.

יואב קיש: הממשלה הגישה תיקון לעניין ומבקשת פטור.

יואב קיש: מי בעד?

יואב קיש: מי נגד?

יואב קיש: בעד בקשת הממשלה – 6

יואב קיש: נמנעים – אין

יואב קיש: ברוב של שישה מול אחד, הבקשה התקבלה.

יואב קיש: הישיבה נעולה.